মা ইউয়ান (চিত্রশিল্পী)

মা ইউয়ান () (; –৬৫ – ১২২৫) ছিলেন দক্ষিণ সং রাজবংশের একজন চিত্রশিল্পী। দক্ষিণ সং রাজবংশের যে চারজন চিত্রশিল্পী ভূদৃশ্য চিত্রকলায় খ্যাতিমান হন তাদের অন্যতমছিলেন মা ইউয়ান। অন্য তিন জন হলেন লি তাং, লিউ সোংনিয়ান এবং জিয়া গুই।. সং রাজবংশের একজন চীনা চিত্রশিল্পী । তাঁর এবং জিয়া গুই-এর চিত্রকর্ম, তথাকথিত মা-শিয়া (馬夏) চিত্রকলার ভিত্তি সৃষ্টি করেছিল এবং সেই সময়ের চিত্রকলাগুলির মধ্যে সেরা হিসাবে বিবেচিত হয়। মা ইউয়ানের চিত্রকর্ম 'ঝে স্কুল'-এর চীনা শিল্পীদের পাশাপাশি প্রথমদিকের জাপানি চিত্রশিল্পী 'শুবুন' এবং 'সেশু' উভয়কেই অনুপ্রাণিত করেছে।

 জীবনী 
বাম|থাম্ব|263x263পিক্সেল|নাচ এবং গান ( ক্ষেত থেকে ফিরে আসা কৃষক )
মা ইউয়ান চীনের সং রাজবংশ শাসিত কিয়ানতাং অধুনা গণচীনের দক্ষিণ-পূর্বভাগে অবস্থিত চচিয়াং প্রদেশের রাজধানী শহর  হাংচৌ-এর এক চিত্রশিল্পী পরিবারে জন্মগ্রহণ করেন। তার প্রপিতামহ মা ফেন দ্বাদশ শতাব্দীর গোড়ার দিকে নর্দার্ন সং রাজদরবারে চিত্রশিল্পী হিসেবে কাজ করতেন এবং তার পিতামহ জিংজু ও পিতা মা শিরং উভয়েই হ্যাংজুর সাউদার্ন সং রাজদরবারে চিত্রশিল্পী পদেই কর্মরত ছিলেন। ১১৮৯ খ্রিস্টাব্দের পর কোন এক সময়ে, মা ইউয়ানও সম্রাট গুয়াংজং-এর সময়কালে চিত্রকর হিসাবে অধিষ্ঠিত হন । প্রসঙ্গত উল্লেখ্য এই যে, সং রাজবংশের শাসনকালে মা-পরিবারসহ কিছু কিছু ক্ষেত্রে চিত্রাঙ্কন পারিবারিক পেশা ছিল। শিল্পকর্মের জন্য মা ইউয়ান রাজদরবারে প্রশংসিত ও উচ্চ খ্যাতি লাভ করেন। সম্রাট নিংজং- এর প্রিয় ছিলেন তিনি। সম্রাট নিংজং মা ইউয়ানের চিত্রকর্মে অনুপ্রাণিত হয়ে বেশ কয়েকটি কবিতা রচনা করেন। তবে মা ইউয়ানের জীবন সম্পর্কে আর কিছুই জানা যায়নি। তিনি ১২২৫ খ্রিস্টাব্দে প্রয়াত হন। তার পুত্র, মা লিন , যিনি চিত্রশিল্পী-ইন-ওয়েটিং পদে উন্নীত হয়েছিলেন, তিনি ছিলেন পরিবারের শেষ চিত্রশিল্পী।

 কাজ 
থাম্ব|তুষারদৃশ্য
থাম্ব|307x307পিক্সেল|অমর অশ্বারোহণকারী ড্রাগন । দক্ষিণ সং রাজবংশ, ত্রয়োদশ শতাব্দীর গোড়ার দিকে। ঝুলন্ত স্ক্রোল; সিল্কের উপর কালি এবং হালকা রঙ। 
মা ইউয়ানের শিল্পকর্মের প্রতিভা বহুমুখী হলেও, তিনি মূলত ল্যান্ডস্কেপ তথা ভূদৃশ্য চিত্রকলার জন্য অধিক পরিচিত ছিলেন। অনেক সমসাময়িকের সঙ্গে তার শৈলীও প্রথমে লি তাং-এর শৈলীতে অনুপ্রাণিত হয় । অবশেষে মা একটি নিজস্ব শৈলী সৃষ্টি করেন যেখানে, চিহ্নিত আলংকারিক উপাদান ("পাইন গাছ [...] লোহার তারের মতো শক্তিশালী", যেমনটি একটি সমসাময়িক উৎসে বর্ণিত হয়েছে)। অনেক চিত্রকর্মের একটি বৈশিষ্ট্য হল তথাকথিত "এক-কোণা" সৃষ্টি, যেখানে চিত্রকর্মের প্রকৃত বিষয়বস্তুগুলিকে একটি কোণে বা পাশে ঠেলে দেওয়া হয়, যার ফলে চিত্রকর্মের অন্য অংশটি কমবেশি শূন্য থাকে।

ভূদৃশ্য চিত্রকর্ম ছাড়াও, মা-ইউয়ানে অবশিষ্ট শিল্পকর্মে বিভিন্ন ধরণের চিত্রকর্ম অন্তর্ভুক্ত রয়েছে। এর মধ্যে রয়েছে বেশ কয়েকটি সূক্ষ্ম ফুলের চিত্রকর্ম ( ন্যাশনাল প্যালেস মিউজিয়াম , তাইপে ), জল ও পাহাড়ের চিত্রকর্মের একটি সিরিজ ( প্যালেস মিউজিয়াম , বেইজিং ), জেন মাস্টারদের কিছু চিত্রকর্ম (দুটি টেনরিউ-জি , কিয়োটোতে সংরক্ষিত ) ইত্যাদি। অনেক অ্যালবামের পৃষ্ঠা কেবল মা ইউয়ানের নামে টিকে আছে, তবে সেগুলির শিল্পকর্মস্বত্ত্ব বিতর্কিত, কারণ তার সময়ে মা ইউয়ানের জনপ্রিয়তার কারণে অসংখ্য চিত্রশিল্পী তার শৈলী অনুকরণ করেন। ওয়াকিং অন আ মাউন্টেন পাথ ইন স্প্রিং (ন্যাশনাল প্যালেস মিউজিয়াম) অ্যালবামের পাতাগুলির মধ্যে একটি, যেমন বোস্টনের মিউজিয়াম অফ ফাইন আর্টস - এর সংগ্রহে দুটি পাতা এবং ওহাইওর ক্লিভল্যান্ডের মিস্টার অ্যান্ড মিসেস ডিন পেরি কালেকশন-এ একটি পাতা রয়েছে । ওহাইওর সিনসিনাটি আর্ট মিউজিয়াম-এর সংগ্রহে সবচেয়ে গুরুত্বপূর্ণ চিত্রকর্মের মধ্যে একটি হল, দ্য ফোর সেজেস অফ শ্যাংশান সহ একদল হাতের স্ক্রোলও টিকে আছে। চীনের বিজ্ঞান ও প্রযুক্তির ইতিহাসে , মা ইউয়ানকে প্রথম ব্যক্তি হিসেবে স্মরণ করা হয় মাছ ধরার রিল শিল্পকর্মে ("Angler on a Wintry Lake "- শীর্ষক চিত্রকর্ম)।

 গ্যালারি 

 আরো দেখুন 

 সং রাজবংশের সংস্কৃতি
 চীনা চিত্রকলা
 চীনা শিল্প
 চীনা শিল্পের ইতিহাস

 তথ্যসূত্র 

 বহিঃসংযোগ

 চীন অনলাইন জাদুঘরে মা ইউয়ান চিত্রকলার গ্যালারি
 সুং এবং ইউয়ান চিত্রকর্ম, দ্য মেট্রোপলিটন মিউজিয়াম অফ আর্ট লাইব্রেরি থেকে একটি প্রদর্শনী ক্যাটালগ (পিডিএফ হিসাবে সম্পূর্ণ অনলাইনে উপলব্ধ), যাতে মা ইউয়ান সম্পর্কিত উপাদান রয়েছে (চিত্রকর্মের তালিকা দেখুন)

বিষয়শ্রেণী:হাংচৌয়ের ব্যক্তি
বিষয়শ্রেণী:ভূদৃশ্য শিল্পী
বিষয়শ্রেণী:১২২৫-এ মৃত্যু
বিষয়শ্রেণী:১১৬০-এর দশকে জন্ম
বিষয়শ্রেণী:চীনা ভাষার লেখা থাকা নিবন্ধ